Per realitzar una consulta al cercador de gencat, introduïu a la casella una o més paraules descriptives i pressioneu la tecla Intro o feu clic al botó de cerca.
En tan sols uns segons, podreu veure la llista de resultats rellevants.
El cercador de gencat analitza cada pàgina i comprova els continguts de les pàgines vinculades per mostrar els resultats més rellevants per a la vostra cerca.
A més, prioritza les pàgines en què els termes introduïts es troben més a prop entre si.
Per acotar una mica més la cerca, afegiu-hi més paraules.
Només es mostren les pàgines que inclouen tots els termes de la cerca.
No cal incloure "i" ni "and" entre els mots.
El motor de cerca també descarta altres paraules i caràcters comuns, com ara articles, preposicions o elements com "http" i ".com", perquè no ajuden a acotar la cerca i la poden alentir.
Si, malgrat això, voleu fer servir algun mot o caràcter comú, o bé cercar frases senceres, podeu fer servir el símbol més ("+") entre els termes, vigilant que quedi separat amb espais.
El cercador de gencat no distingeix els accents diacrítics, les dièresis ni la lletra ñ.
Tampoc no diferencia les majúscules de les minúscules.
Obtindreu els mateixos resultats tant si cerqueu "habitatge" com "HaBitatGe".
Quan el resultat trobat no és una pàgina en html, el títol de la pàgina va precedit d'una icona que indica el tipus de document que és (Adobe Acrobat PDF, Microsoft Word, Microsoft Excel, Microsoft Power Point...).
La primera línia del resultat, que apareix en color vermell, és el títol de la pàgina web trobada.
De vegades, quan la pàgina no té títol, hi apareix una URL.
El títol enllaça amb la pàgina web trobada.
Aquest text consisteix en un o més fragments de la pàgina en què apareixen els termes de la cerca ressaltats.
Això us permet de veure el context en què apareixen les paraules cercades abans de fer clic en el resultat.
A continuació del text de referència, en gris, es mostra la URL de la pàgina web trobada.
Tot seguit, un número indica el volum del text de la pàgina.
Finalment, hi consta la data de creació.
El cercador de gencat pot mostrar una versió de la pàgina web trobada tal com era en el moment de ser indexada (en vermell no negreta).
El cercador de gencat pot mostrar una versió de la pàgina web trobada tal com era en el moment de ser indexada.
Quan el cercador troba més d'un resultat en el mateix lloc web, en mostra primer el més rellevant i la resta apareixen esglaonats a sota.
Si la llista de resultats que obteniu quan feu una cerca és massa extensa, només hi heu d'afegir més paraules.
Com que el cercador de gencat només troba les pàgines web que contenen tots els mots que s'han introduït a la consulta, quan s'hi agreguen més paraules, es redueix el nombre de resultats possibles.
Podeu excloure una paraula de la cerca col·locant un signe menys ("-") immediatament abans del terme que voleu ometre.
Assegureu-vos de deixar un espai en blanc abans del signe menys.
També podeu cercar frases senceres o un conjunt de paraules en un ordre determinat afegint-hi cometes.
Per exemple, podeu introduir la frase "El poble català proclama com a valors superiors de la seva vida col·lectiva la llibertat, la justícia i la igualtat" entre cometes per obtenir com a resultat aquells documents que contenen aquest conjunt de paraules exactament en aquest ordre.
Recordeu, però, que les paraules prescindibles ("com", "a", "de", "la", etc.) quedaran excloses de la cerca si no és que indiqueu amb un signe més ("+") que les voleu incloure.
Aquesta opció és útil per buscar cites textuals, noms complets, etc. El cercador reconeix alguns caràcters, com ara guions, barres obliqües, punts, el signe igual ("=") i els apòstrofs, com a connectors de frases.
En cas que no hagueu trobat el que buscàveu fent una cerca simple, el cercador de gencat us permet restringir-la segons diferents criteris.
O bé per seleccionar determinats atributs: